23-årige Theis Bagnkop fra Frederikshavn er kommet et skridt tættere på drømmen om en karriere i amerikansk fodbold.

Amerikansk fodbold er ikke en sport for alle, men det er en sport for den 23-årige frederikshavner Theis Bagenkop. Han er kommet et skridt tættere på drømmen om en proffesionel karriere i amerikansk fodbold. Det skriver Kanal Frederikshavn. - NFL er drømmen, men i første omgang er min mission at være den bedste spiller på min position og vinde en masse kampe for min skole. NFL ser vi på bagefter, siger Theis Bagnkop. Theis Bagenkop bliver i dag præsenteret som ny spiller på North Carolina Universitet, hvor han de næste tre år skal spille amerikansk fodbold og gå i skole. Han får betalt skolegang, bolig og mad til gengæld for at han spiller for skoleholdet. - Vi spiller i FBS, hvilket er den højeste division i Conference USA. Det er fra den række, at de fleste NFL-spillere kommer, så jeg har virkelig fået en chance for at spille mod spillere med rigtig stort talent, siger Theis Bagnkop. Hjemme i Frederikshavn forsøgte Theis Bagenkop at starte en amerikansk fodboldklub. Det gik dog ikke helt efter planen, men nu går drømmen om meget mere amerikansk fodbold i opfyldelse.